Suchinthana/ta-wikipedia huggingface dataset:
இனி ஒரு சுதந்திரம்

இனி ஒரு சுதந்திரம் (Ini Oru Sudhanthiram) 1987 ஆம் ஆண்டு மணிவண்ணன் இயக்கத்தில் திருப்பூர் என். வெங்கடாசலம் தயாரித்த இந்தியத் தமிழ் மொழி திரைப்படமாகும். இந்த படத்தில் சிவகுமார் முக்கிய கதாபாத்திரத்தில் நடித்தார். இத்திரைப்படம் 12 ஜூன் 1987 அன்று வெளியிடப்பட்டது. வணிகரீதியாக படம் வெற்றிபெறவில்லை.

கதை 
சுந்தரமூர்த்தி ஒரு இந்தியத் தாராளவாத தலைவர். அவர் தனது ஓய்வூதியப் பணத்தை பெற முயற்சிக்கிறார் , ஆனால் அவருடைய முயற்சிகள் அனைத்தும் பயனற்றதாகிறது. அவரது மகள் கண்ணம்மா ஒரு கலெக்டரால் ஏமாற்றப்பட்டு  ஒரு குழந்தையைப் பெற்றெடுத்தார் ஆனால் கலெக்டர் அந்த குழந்தையைத் தவிர்க்கிறார். மரண தண்டனை விதிக்கப்பட்ட சுந்தரமூர்த்தியால் கலெக்டர் கொல்லப்படுகிறார். அத்தகைய தலைவரின் வாழ்க்கை மற்றும் அவரது குடும்பம் சூழ்நிலைகளால் எவ்வாறு மாறுகிறது என்பது கதையின் முக்கிய அம்சமாகும்.

நடிகர்கள் 
 சிவகுமார்- சுந்தரமூர்த்தியாக  
 நளினி 
 சந்திரசேகர்- முத்துக்காளியாக  
 பாண்டியன் 
 ரேகா- கண்ணம்மாவாக  
 ராஜா- கலெக்டராக  
 ஜீவிதா 
 சுலக்சனா 
 ஜனகராஜ் 
 செந்தில் 
 கோவை சரளா 
 சத்யராஜ்

உற்பத்தி 

மணிவண்ணன் இயக்கிய இனி ஒரு சுதந்திரம், கலைக்கோவிலின் கீழ் திருப்பூர் என். வெங்கடாசலம் தயாரித்தார். இத்திரைப்படம் நடிகர்சிவகுமாரின் 154 வது படம். இதில் ராஜா அப்போது அறியப்பட்ட "மென்மையான" பாத்திரங்களுக்கு மாறாக, எதிர்மறை கதாபாத்திரத்தில் நடித்தார்.

பாடல்கள் 
இத்திரைப்படத்திற்கு கங்கை அமரன் பாடல் வரிகளை அவரே இயற்றி இசையமைத்துள்ளார். அவரது மகன்கள் வெங்கட் பிரபு மற்றும் பிரேம்ஜி அமரன் பாடகர்களாக  "பிரபு கங்கை அமரன்" மற்றும் "பிரேம் கங்கை அமரன்" என்ற முறையில் பெயர்களைப் பயன்படுத்தி பங்களித்தனர்.

மேற்கோள்கள் 

மணிவண்ணன் இயக்கிய திரைப்படங்கள்
இந்தியத் தமிழ்த் திரைப்படங்கள்
கங்கை அமரன் இசையமைத்த திரைப்படங்கள்
சிவகுமார் நடித்த திரைப்படங்கள்
ஜனகராஜ் நடித்த திரைப்படங்கள்
சத்யராஜ் நடித்த திரைப்படங்கள்
கோவை சரளா நடித்த திரைப்படங்கள்
1987 தமிழ்த் திரைப்படங்கள்
செந்தில் நடித்த திரைப்படங்கள்
ரேகா (தென்னிந்திய நடிகை) நடித்த திரைப்படங்கள்
பாண்டியன் நடித்த திரைப்படங்கள்
நளினி நடித்த தமிழ்த் திரைப்படங்கள்
கரூர் மாநகராட்சி

கரூர் மாநகராட்சி (Karur City Municipal Corporation). என்பது இந்தியாவின் மாநிலமான தமிழகத்தில் உள்ள  கரூர் மாநகரை ஆட்சி செய்யும் உள்ளாட்சி அமைப்பே கரூர் மாநகராட்சி ஆகும். கரூரை மாநகராட்சியாக 24.08.2021 அன்று தமிழக சட்டப்பேரவையில் விதி எண் 110 கீழ் தமிழக முதலமைச்சர் அறிவித்தார். இந்த மாநகராட்சி அருகாமையில் உள்ள சில ஊராட்சிகளை உள்ளடக்கி மாநகராட்சியாக தரம் உயர்த்தப்பட்டது. 21 அக்டோபர் 2021 அன்று கரூர் மாநகராட்சி நிறுவ அரசாணை பிறப்பிக்கப்பட்டது.

மாநகராட்சி உறுப்பினர்கள்

கரூர் மாநகராட்சி

கரூர் மாநகராட்சிக்கான முதல் தேர்தல்
4 மார்ச் 2022 அன்று 2022 தமிழ்நாடு நகர்ப்புற உள்ளாட்சித் தேர்தல்கள் நடைபெற்ற போது, கரூர் மாநகராட்சியின் 48 மாமன்ற உறுப்பினர்களுக்கான தேர்தல் நடைபெற்றது. இததேர்தலில்	திமுக 44,  அதிமுக- 2, பிறகட்சிகள் 2 இடங்களையும் கைப்பற்றியது. மேயர் மற்றும் துணை மேயர் தேர்தலில், மேயராக கவிதா கணேசன் (திமுக) மற்றும துணை மேயராக தாரணி பி. சரவணன் (திமுக) வென்றனர்.

மேற்கோள்கள் 

கரூர் மாவட்டம்
தமிழ்நாடு மாநகராட்சிகள்
2021 காபூல் வானூர்தி நிலையத் தாக்குதல்

2021 காபூல் வானூர்தி நிலையத் தாக்குதல் (2021 Kabul airport attack) அமெரிக்க அரசும், தாலிபான்களும் செய்து கொண்ட 2020-ஆம் ஆண்டின் தோகா ஒப்பந்தப்படி 31 ஆகஸ்டு 2021-ஆம் தேதிக்குள் ஆப்கானித்தானில் வாழும் வெளிநாட்டினர் ஹமித் கர்சாய் பன்னாட்டு வானூர்தி நிலையத்திலிருந்து வானூர்திகள் மூலம் வெளியேறும் நடவடிக்கைகளில், 16 ஆகஸ்டு 2021-ஆம் நாளிலிருந்து அமெரிக்கா மற்றும் பிரித்தானியத் துருப்புகள் ஈடுப்பட்டிருந்தனர். இதனிடையே ஆப்கானித்தான் நாட்டின் தலைநகரான காபூலில் உள்ள  ஹமித் கர்சாய் பன்னாட்டு வானூர்தி நிலைத்தின் கிழக்கு நுழைவாயில் அருகே மற்றும் அதனருகே அமைந்த விடுதி அருகில் 26 ஆகஸ்டு 2021 அன்று மாலையில் நடைபெற்ற 2 தற்கொலை குண்டு வெடிப்பு தாக்குதல்கள் நடைபெற்றது. 
 இந்த தாக்குதல்களில் ஆப்கானியர்கள் உள்ளிட்ட 182 பேர் கொல்லப்பட்டனர். இதில் 13 அமெரிக்கத் துருப்புகளும், 2 பிரித்தானியத் துருப்புகளும் அடங்குவர். மேலும் 150க்கும் மேலானோர்  குண்டு வெடிப்பில் காயமுற்றனர். இந்த தற்கொலை குண்டு வெடிப்பு தாக்குதல்களுக்கு ஆப்கானில் செயல்படும் இசுலாமிய அரசு, கொராசான் தீவிரவாதக் குழுவினர் பொறுப்பேற்றனர்.

அமெரிக்கா பதிலடித் தாக்குதல்
27 ஆகஸ்டு 2021 அன்று அமெரிக்கா ஆளில்லா போர் விமானகள் ஆப்கானித்தானின் கிழக்கில், பாகிஸ்தானின் கைபர் பக்துவா மாகாணத்தின் எல்லையில் அமைந்த  நங்கர்கார் மாகாணத்தில் ஒளிந்து செயல்படும், காபூல் விமான நிலைய தாக்குதல்களுக்கு திட்டமிட்ட இசுலாமிய அரசு, கொராசான் தீவிரவாதக் குழுவினர் மீது வான் தாக்குதல்கள் நடைபெற்றதாக அமெரிக்கா கூறியது.

இதனையும் காண்க
 இசுலாமிய அரசு, கொராசான்

மேற்கோள்கள்

வெளி இணைப்புகள்

ஆப்கானித்தானில் தீவிரவாதத் தாக்குதல்கள்
2021 நிகழ்வுகள்
பவினா படேல்

பவினா ஹஸ்முக்பாய் படேல் இந்திய குசராத்துமாநில மெக்சனா நகரைச் சேர்ந்த இணை மேசைப் பந்தாட்ட விளையாட்டு வீரர். இவர் தற்போது நடைபெறும் 2020 கோடைக்கால இணை ஒலிம்பிக் விளையாட்டுக்களில் இறுதிச் சுற்றுக்கு தகுதி பெற்று பதக்கம் பெறும் வாய்ப்பினைக் கொண்டுள்ளார்.

வாழ்க்கைப் பயணம் 
தனது சக்கர நாற்காலியிலிருந்து மேசைப் பந்தாட்டம் விளையாடும் படேல், பல தேசிய மற்றும் பன்னாட்டு விளையாட்டுப் போட்டிகளில் பல தங்க வெள்ளிப் பதக்கங்களை வென்றுள்ளார். 2011இல் தாய்லாந்தில் நடந்த உலகளாவிய மேசைப்பந்தாட்ட போட்டியில் தனிநபர் வகையில் வெள்ளிப் பதக்கம் பெற்று உலகத் தரவரிசையில் இரண்டாமிடம் வென்றார். அக்டோபர் 2013இல் பெய்ஜிங்கில் நடந்த ஆசிய இணை மேசைப் பந்தாட்ட போட்டிகளில் நான்காம் பிரிவில் மகளிர் ஒற்றையர் வெள்ளிப் பதக்கத்தை வென்றுள்ளார்.

2017 ஆகத்து 23 முதல் 31 வரை  பெய்ஜிங்கில் நடந்த ஆசிய மேசைப்பந்தாட்ட போட்டிகளில் வெங்கலப் பதக்கம் வென்றார். கொரிய நாட்டு வீராங்கனை காங்குடன் மகளிர் ஒற்றையர் நான்காம் பிரிவு ஆட்டத்தில் 3-0 என்ற கணக்கில் வெற்றி கண்டு இந்த வெங்கலப் பதக்கத்தை இந்தியாவிற்குப் பெற்றுத் தந்தார்.

தற்போது நடைபெறும் 2020 கோடைக்கால இணை ஒலிம்பிக் விளையாட்டுக்களில்  மகளிர் ஒற்றையர் நான்காம் பிரிவு ஆட்டத்தில் ரியோ இணை ஒலிம்பிக்கில் தங்கப் பதக்கம் வென்றவரும் உலக தரவரிசையில் இரண்டாவது நிலையில் இருப்பவருமான போரிஸ்லாவா ராங்கோவிச்சை தோற்கடித்து அரையிறுதிக்கு முன்னேறினார். இந்த அரையிறுதியில் சீனாவின் ஷாங் மியோவை தோற்கடித்து ஆகத்து 29 அன்று நிகழும் இறுதிச் சுற்றில் சீனாவின் சௌ யிங்கிடம் 3-0 என்ற கணக்கில் தோல்வியுற்று வெள்ளிப் பதக்கம் வென்றுள்ளார்.

இதனையும் காண்க 
2020 டோக்கியோ பாரா ஒலிம்பிக்

மேற்கோள்கள்

வெளி இணைப்புகள் 
பன்னாட்டு மேசைப் பந்தாட்ட கூட்டமைப்பு இணை மேசைப் பந்தாட்டம்
பன்னாட்டு இணை ஒலிம்பிக் குழு வலைத்தளத்தில் மேசைப் பந்தாட்டம்

வாழும் நபர்கள்
இணை ஒலிம்பிக் விளையாட்டு வீரர்கள்
இந்தியப் பெண் மேடைப் பந்தாட்ட வீரர்கள்
குஜராத் மக்கள்
மாற்றுத்திறனாளிகள்
சுரேஷ்குமார இந்திரஜித்

சுரேஷ்குமார இந்திரஜித் தமிழ் எழுத்தாளர்களுள் ஒருவர். இயற்பெயர் என். ஆர். சுரேஷ்குமார். பிறந்த  ஊர் இராமேஸ்வரம். பள்ளிப்படிப்பை முடித்தபின் மதுரைக்கு குடிபெயர்ந்தார். பியூசியை மதுரை நாகமலையில் உள்ள வெள்ளைச்சாமி நாடார் கல்லூரியில் படித்தார். இளங்கலை பொருளாதார பட்டப்படிப்பு மஜுரா கல்லூரியில். அரசியல் அறிவியலில் முதுகலைப் பட்டம். 1979 முதல் எழுதி வருகிறார். தமிழக அரசில் சிராசுதாராக பணியாற்றி ஓய்வு பெற்றார்.

நூல்கள்
 அலையும் சிறகுகள் (1982)
 மறைந்து திரியும் கிழவன் (1993)
 மாபெரும் சூதாட்டம் (2005)
 அவரவர் வழி (2009)
 நானும் ஒருவன் (2012)
 நடன மங்கை (2013)
 நள்ளிரவில் சூரியன் (2014)
 பின்நவீனத்துவவாதியின் மனைவி (2017)
 கடலும் வண்ணத்துப்பூச்சியும் - நாவல் (2018)
 அம்பிகாவும் எட்வர்ட் ஜென்னரும் - நாவல் (2019)
 பின்னணிப் பாடகர் (2020)

விருது
 விஷ்ணுபுரம் விருது - 2020
 மா. அரங்கநாதன் இலக்கிய விருது (2023)

மேற்கோள்கள் 

தமிழக எழுத்தாளர்கள்
வாழும் நபர்கள்
பாசப் பறவைகள்

பாசப் பறவைகள் (Paasa Paravaigal) என்பது 1988 ஆம் ஆண்டு வெளிவந்த இந்தியத் தமிழ் மொழி நாடகத் திரைப்படமாகும். இப்படத்தை கொச்சி ஹனீஃபா இயக்கினார். இப்படத்தின் கதை மு. கருணாநிதி எழுதியது, இப்படத்தில் சிவகுமார், லட்சுமி, மோகன் மற்றும் ராதிகா முக்கிய கதாபாத்திரங்களில் நடித்தனர். இது 1986 ஆம் ஆண்டு ஹனீபாவின் சொந்த மலையாளப் படமான மூனு மாசன்களுக்கு மும்புவின் ரீமேக்காகும். இப்படம் 1988 ஏப்ரல் 29 அன்று வெளியிடப்பட்டு வணிக ரீதியான வெற்றியைப் பெற்றது. இது இரண்டாவது சிறந்த படத்திற்கான தமிழ்நாடு மாநில திரைப்பட விருதை வென்றது. மேலும் நடிகை ராதிகாவுக்கு சிறந்த நடிகைக்கான சினிமா எக்ஸ்பிரஸ் விருது - தமிழில் பெற்றுத் தந்தது.

நடிகர்கள் 
 சிவகுமார் - சுகுமார் 
 லட்சுமி- ஆனந்தி 
 மோகன்- சங்கர்
 ராதிகா - உமா 
 கொச்சின் ஹனீபா- தன்ராஜ்
 ரவிச்சந்திரன்- திருஞானம் 
 நாசர்- டாக்டர் சேகர் 
 தியாகு- ராமு 
 ஒரு விரல் கிருஷ்ணா ராவ்- (சிறப்புத் தோற்றம்)
 எஸ். எஸ். சந்திரன்- மருத்துவர் யமன்
 டெல்லி கணேஷ்- அரசு வழக்கறிஞர்
 காந்திமதி- வைகை
 சாருஹாசன்- தலைமை மருத்துவர்
 மாஸ்டர் டிங்கு- சுகுமாரின் மகன்
 கோகிலா- ரோகிணி, (சங்கரின் முன்னாள் வருங்கால மனைவி/தன்ராஜின் உறவினர்)

தயாரிப்பு 
பாசப் பறவைகள் ஹனீபாவின் சொந்த மலையாளப் படம் மூனு மாசன்களுக்கு மும்புவின் மறுபதிப்பு ஆகும். மோகன் முதன்முறையாக இத்தமிழ் படத்தில் தனது சொந்தக் குரலில் பேசியது குறிப்பிடத்தக்கது.

பாடல்கள் 
இத்திரைப்படத்திற்கு இளையராஜா இசையமைத்தார். பாடல் வரிகளை கங்கை அமரன் இயற்றினார்.

விருதுகள் 
 1988 ஆம் ஆண்டுக்கான சிறந்த திரைப்படத்துக்கான தமிழக அரசின் திரைப்பட விருது  - இரண்டாம் இடம்

மேற்கோள்கள் 

1988 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
சிவகுமார் நடித்த திரைப்படங்கள்
மோகன் நடித்த தமிழ்த் திரைப்படங்கள்
ராதிகா நடித்த திரைப்படங்கள்
ரவிச்சந்திரன் நடித்த திரைப்படங்கள்
நாசர் நடித்த தமிழ்த் திரைப்படங்கள்
டெல்லி கணேஷ் நடித்த திரைப்படங்கள்
லட்சுமி நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
காந்திமதி நடித்த திரைப்படங்கள்
கே. ரங்கராஜ்

கே.ரங்கராஜ் (K. Rangaraj) இந்திய திரைப்பட இயக்குநரும் திரைக்கதை எழுத்தாளரும் தயாரிப்பாளரும் ஆவார். இவர் 1980களில் தமிழ்த் திரைப்படங்களில் தீவிரமாக பங்களித்தார்.

தொழில்	
ரங்கராஜ் கோவில்பட்டியில் உள்ள ஒரு கிராமத்தில் பிறந்தார். சென்னையில் வேலை தேடும் போது, கே. பாலசந்தர் இயக்கிய படங்களால் ஈர்க்கப்பட்டு தமிழ்த் திரையுலகில் சேர முடிவு செய்தார். எம். ஜி. வல்லபன்னுடன் நட்பு ஏற்பட்டு இயக்குநர் பாரதிராஜாவுக்கு அறிமுகமானார். பல்வேறு படங்களில் பாரதிராஜாவுக்கு உதவச் சென்ற ரங்கராஜ் 1983 இல் நெஞ்சமெல்லாம் நீ என்ற வெற்றித் திரைப்படத்தின் மூலம் இயக்குனராக அறிமுகமானார். இவர் உன்னை நான் சந்தித்தேன் (1984), உதய கீதம் (1985) கீதாஞ்சலி (1985) மற்றும் பாடு நிலாவே (1987) போன்ற வெற்றித் திரைப்படங்களை இயக்கினார். இருப்பினும் தர்மம் வெல்லும் (1989)   மற்றும் இவர் தயாரித்த எல்லைச்சாமி (1992) போன்ற திரைப்படங்கள் அடுத்தடுத்து தோல்விகளை 
சந்தித்ததால் இவருக்கு நிதி நெருக்கடி ஏற்பட்டது. இதன் காரணமாக இவர் திரைப்படங்களை இயக்குவதை முழுவதுமாக விட்டுவிட்டு சில காலத்திற்கு தொலைக்காட்சித் தொடர்களை இயக்கினார்.

திரைப்படவியல்

திரைப்படங்கள் 
 நெஞ்சமெல்லாம் நீயே (1983)
 பொண்ணு பிடிச்சிருக்கு (1984)
 நிலவு சுடுவதில்லை (1984)
 உன்னை நான் சந்தித்தேன் (1984)
 உதயகீதம் (1985) 
 கீதாஞ்சலி (1985)
 அமுதகானம் (1985)
 உயிரே உனக்காக (1986) 
 மனிதனின் மறுபக்கம் (1986) 
 உனக்காகவே வாழ்கிறேன் (1986)
 சத்ய ஜோதி (1986; கன்னடம்)
 பாடு நிலாவே (1987)
 நினைவே ஒரு சங்கீதம் (1987)
 கிராமத்து மின்னல் (1987)
 தர்மம் வெல்லும் (1989)
 சிவரஞ்சனி (1991)
 எல்லைச்சாமி (1992)

தொலைக்காட்சி 
 குடும்பம் (சன் தொலைக்காட்சி)
 ஆர்த்தி (ராஜ் தொலைக்காட்சி)
 பந்தம் (சன் தொலைக்காட்சி)
 மகாலட்சுமி (சன் தொலைக்காட்சி)

மேற்கோள்கள்

புற இணைப்புகள்
 

தமிழ்த் திரைப்பட இயக்குநர்கள்
தூத்துக்குடி மாவட்ட நபர்கள்
வாழும் நபர்கள்
கமலா சிறீவத்சவா

பேராசிரியர் கமலா சிறீவத்சவா (Kamla Srivastava, 1 செப்டம்பர் 1933 – 4 பெப்ரவரி 2024) ஓர் இந்திய நாட்டுப்புற இசை பாடகராவார்.  இலக்னோ பல்கலைக்கழகம் என்று கருதப்படும் பத்கண்டே இசை நிறுவனத்தின் இசைத் துறையில் உதவி பேராசிரியராக பணியாற்றி ஓய்வு பெற்றார். ஒரு கலைஞராக இவர் மாதம் முழுவதும் நிகழ்ச்சிகளில் பாட அழைக்கப்பட்டார். இவர் கலைஞர்கள் மற்றும் கவிஞர்களின் குடும்பத்திலிருந்து வந்தவர். அனைத்திந்திய வானொலி, தூர்தர்ஷன், இலங்கை வானொலி போன்றவற்றில் நாட்டுப்புற, மெல்லிசை, பாரம்பரிய இசைகளை பாடுகிறார். ஒரு கவிஞரானை இவர், அவதி, போச்புரி, இந்தி ஆகியவற்றில் பாடல்களை எழுதுகிறார்.

இவர், கீத் வத்திகா என்ற தனது புத்தகத்தை 8 ஜனவரி 2010 அன்று வெளியிட்டார். இவர், சங்கீத நாடக அகாதமி , உத்தரபிரதேச சன்ஸ்தான், போன்ற அமைப்புகளிலிருந்து பல விருதுகளைப் பெற்றுள்ளார்.

உத்தரப் பிரதேச அரசின் மிக உயர்ந்த விருதான யாஷ் பாரதி விருதை மார்ச் 2016 பெற்றார்.

மேற்கோள்கள்

வெளி இணைப்புகள் 
beatofindia.com 
lyricsindia.net

1933 பிறப்புகள்
2024 இறப்புகள்
நாட்டுப்புறப் பாடகர்கள்
இந்தியப் பாடகிகள்
ஆத்மிகா

ஆத்மிகா (Aathmika) ஓர் இந்திய நடிகையும், வடிவழகியும் ஆவார். இவர், தமிழ்த் திரைப்படத் துறையில் பணிபுரிகிறார். மீசைய முருக்கு (2017) திரைப்படத்தில் அறிமுக கதாபாத்திரத்திற்காக அறியப்படுகிறார்.

ஆரம்ப கால வாழ்க்கை 
ஆத்மிகா, கோயம்புத்தூர் பகுதியைச் சேர்ந்தவர். இவரது குடும்பத்துக்கு திரைப்படத் துறையுடன் எந்த தொடர்பும் இல்லை. இவர், எம். ஓ. பி. வைணவ மகளிர் கல்லூரியில் பட்டப்படிப்பை முடிப்பதற்காக சென்னை சென்றார். இவருடைய தந்தை 26 ஜூன் 2020 அன்று இறந்து போனார்.

தொழில் 
ஆத்மிகா,ராஜிவ் மேனன் இயக்கிய ஒரு குறும்படத்தில் நடித்து தனது நடிப்புத் தொழிலைத் தொடங்கினார். இவரது நடிப்பு ஆர்வம் கல்லூரியிலேயே தொடங்கியது, அங்கு இவர் சில குறும்படங்களின் ஒரு பகுதியாக இருந்தார். மேலும், இரண்டு விளம்பரங்களிலும் தோன்றினார். இவரது சுயவிவரத்தைக் கண்ட ஆதித்யா என்கிற ஹிப்ஹாப் தமிழா இவரை மீசையா முருக்கு என்ற தமிழ் படத்தில்  முக்கிய பெண் வேடத்தை வழங்கினார். அந்த படத்தில் ஆத்மிகாவின் நடிப்புக்கு நல்ல வரவேற்பு கிடைத்தது. துருவங்கள் பதினாறு புகழ் கார்த்திக் நரேன் இயக்கிய இவரது இரண்டாவது படமான நரகாசுரன் திரைப்படத்தில் 2017 இல் நடித்தார். அதே ஆண்டில் இவர் ஓப்போ சென்னை டைம்ஸ் ஃப்ரெஷ் பேஸ் 2017 என்ற போட்டியில் நடுவராக இருந்தார்.

2018இல், காட்டேரி என்ற படத்தில் மூன்று பெண் முன்னணி வேடங்களில் நடிகை ஓவியாவிற்கு பதிலாக நடித்தார். பிப்ரவரி 2019இல், இவர் நடிகர் உதயநிதி ஸ்டாலினுடன் மு. மாறனின் "கண்ணை நம்பாதே" என்ற பரபரப்புத் திரைபடத்தில் நடித்தார். செப்டம்பர் 2020இல், இவர், ஆனந்த் கிருஷ்ணன் இயக்கிய அரசியல் படமான "கொடியில் ஒருவன்" படத்தின் நடித்தார்.

திரைப்படவியல்

மேற்கோள்கள்

வெளி இணைப்புகள் 
 Aathmika at IMDb
 Aathmika on Instagram

1993 பிறப்புகள்
தமிழ்த் திரைப்பட நடிகைகள்
வாழும் நபர்கள்
செங்கரும்பு

செங்கரும்பு (Saccharum officinarum) என்பது கரும்பில் ஒரு வகை ஆகும். செங்கரும்பு என்பதற்கு சிவந்த நிறக் கரும்பு என்று பொருள் இருந்தாலும், இது கருமை கலந்த சிவப்பு நிறத்தில் இருக்கும். இந்தக் கரும்பைக் கொண்டு தமிழ்நாட்டில் வெல்லம் சர்க்கரை போன்றவை தயாரிக்கப்படுவதில்லை. சாப்பிட மட்டுமே பயன்படுத்தப்படுகிறது.

செங்கரும்பானது பொங்கல் விழாவில் படைக்கும் முக்கிய பொருளாக உள்ளது. இது பத்து மாத பயிர் ஆகும். இந்தக் கரும்பை பொங்கலுக்கு அறுவடை செய்யும் விதத்திலேயே நடவு செய்யப்படுகிறது. பெரும்பாலும் இது தமிழ்நாட்டின் சில மாவட்டங்களில் மட்டுமே பயிரிடப்படுகிறது. அங்கிருந்து பொங்கலுக்காக தமிழகம் எங்கும் கொண்டு செல்லப்படுகிறது. மேலும் தமிழர்கள் வாழும் கர்நாடகம், ஆந்திரம், மகாராட்டிரம், தில்லி போன்ற மாநிலங்களுக்கும் எடுத்துச் சென்று விற்பனை செய்யப்படுகிறது.

குறிப்புகள் 

கரும்பு
உடு

உடு (Udu) என்பது ஒரு இசைக் கருவி ஆகும். இது நைஜீரியாவின் பாரம்பரிய இசைக்கருவிகளில் ஒன்றாகும். இது தமிழ்நாட்டின் கடம் போல இருப்பதோடு, பக்கவாட்டில் கூடுதலாக ஒரு துளை உள்ளது. இக்போ மொழியில், உடு என்றால் 'பாத்திரம்' என்று பொருள். உண்மையில் இது கூடுதலாக ஒரு துளை கொண்ட தண்ணீர் குடம் என்பதால், இதை சடங்கு பயன்பாட்டிற்காக இக்போ பெண்கள் வாசித்தனர்.  பொதுவாக உடு களிமண்ணால் செய்யப்படுகிறது. இது கைகளால் வாசிக்கப்படுகிறது. வாசிப்பவர் பானையின் பெரிய தளை வழியாக உட்புற வெற்றிடத்தில் தட்டி  ஒலி எழுப்பப்படுகிறது. உடுவில் உள்ள சிறிய  துளைக்கு மேலே உள்ள கையைக் கொண்டு சுருதி மாற்றப்படுகிறது. மேலும்,  உடுவின் முழு பகுதிகளிலும் விரல்களால் தட்டி இசைக்கலாம். இன்று இது பல்வேறு இசை பாணிகளில் தாள இசைக்கருவியாக பயன்படுத்தப்படுகிறது.

தமிழ் நாடு, சிவகங்கை மாவட்டத்திலுள்ள மானாமதுரை கடம் தயாரிப்புகளுக்குப் பிரசித்தி பெற்ற இடமாகும். இங்கு தற்போது உடு தயாரிக்கப்படுகிறது. சிவமணி தன் கச்சேரிகளில் உடுவையும் பயன்படுத்துகிறார்.

மேற்கோள்கள் 

தாள இசைக்கருவிகள்
மல்பே

மல்பே என்னும் ஊர் கர்நாடகத்தின் உடுப்பி மாவட்டத்தில் அமைந்துள்ளது. கடற்கரை நகரமான இங்கு துறைமுகம் உள்ளது. மல்பே ஆற்றங்கரையில் அமைந்த இவ்வூர் உடுப்பி நகரில் இருந்து 6 கி.மீ தொலைவில் உள்ளது. இது முக்கியமான மீன்பிடித் துறைமுகமாகவும் உள்ளது. இவ்வூர் ஒரு சுற்றுலாத் தலமும் ஆகும்.

வரலாறு
முற்காலத்தில் கிரேக்கர்களுடன் வணிகத்தில் ஈடுபட இவ்வூர் வாயிலாக அமைந்தது. தாலமி இவ்வூரைப் பற்றிய குறிப்பை எழுதியுள்ளார். மற்றொரு கிரேக்க நூலிலும் இவ்வூரைப் பற்றிய குறிப்பு உள்ளது.

சான்றுகள்

உடுப்பி மாவட்டம்
ரோக்சானா

ரோக்சானா (Roxana) என்பவர் பாரசீகத்தின் அகாமனிசியப் பேரரசின் நடு ஆசியப் பகுதியில் உள்ள சோக்தியானா-பாக்திரியா பகுதிகளின் ஆளுநர் ஆக்சியாதெஸ் மகள் ஆவார்.

பாரசீகத்தின் இறுதி அகாமனிசியப் பேரரசர் மூன்றாம் தாராவை வென்ற அலெக்சாந்தர் அவரது மகளான ரோக்சானாவை மணந்தார். இவர் பிறந்த தேதி சரியாகத் தெரியவில்லை, ஆனால் பேரரசர் அலெக்சாந்தர் உடனான திருமணத்தின் போது இவர் பதின்ம வயதின் பிற்பகுதியில் அல்லது இருபதுகளின் துவக்கத்தில் இருந்திருக்கலாம். ரோக்சானா கிமு 310-இல் நான்காம் அலெக்சாந்தரைப்  பெற்றெடுத்தார்.

வரலாறு 
பாரசீக இளவரசி ரோக்சானா கிமு 340-இல் சோக்தியானா-பாக்திரியா பகுதிகளின் மாகாண ஆளுநரான ஆக்சியாதெஸ் எனும் பிரபுவிற்கு பிறந்தார். ஆக்சியாதெஸ் பாரசீகத்தின் இறுதி அகாமனிசியப் பேரரசர் மூன்றாம் தாராவைக் கொன்று, தன்னை   சோக்தியானா-பாக்திரியா பகுதிகளின் மன்னராக அறிவித்துக் கொண்டார். அலெக்சாந்தர் சோக்தியானா-பாக்திரியா பகுதிகளை வென்ற பின்னர். ரோக்சானா மீது அலெக்சாந்தர் கண்டவுடன் காதல் கொண்டதாக கூறப்படுகிறது. பின் திருமணம் செய்து கொண்டார். இத்திருமணத்தை பாரசீக மற்றும் கிரேக்கப் படைத்தலைவர்கள் முழுமனதாக ஏற்கவில்லை. எனவே ரோக்சானாவை பாபிலோன் அருகே உள்ள  சூசா நகரத்தில் பத்திரமாக வைத்து காத்தார். அலெக்சாந்தர் சூசா நகரத்திற்கு திரும்பிய போது ரோக்சானாவின் சகோதரரை ஒரு குதிரைப்படைத் தலைவராக நியமித்தார். இந்தியாவை கைப்பற்றுவதற்கு ஏதுவாக ரோக்சானாவின் தந்தையான ஆக்சியாதெசை இந்து குஷ் பகுதிகளின் ஆளுநராக அலெக்சாந்தர் நியமித்தார். பாரசீகர்கள் தனது அரசாங்கத்தை நன்கு ஏற்றுக்கொள்ளவேண்டும் என்ற நோக்கத்துடன், அலெக்சாந்தர்ர் பதவி நீக்கம் செய்யப்பட்ட பாரசீக மன்னர் மூன்றாம் தாராவின்ன் மகளான ஸ்டேடிரா என்பவரையும் மணந்தார்.
 
கிமு 323-இல் அலெக்சாந்தர் பாபிலோனில் நோய்வாய்ப்பட்டு திடீரென்று இறந்தார். அலெக்சாந்தரின்  இறப்பிறகுப் பின் ரோக்சானா அலெக்சாந்தரின் மற்ற விதவை மனைவிகளான ஸ்டேடிரா மற்றும் ஸ்டேடிராவின் சகோதரி ட்ரைபெடிஸ் மற்றும் அவரது உறவினரான இரண்டாம் பாரிசாடிஸ் (அலெக்ஸாண்டரின் மூன்றாவது மனைவி) ஆகியோரைக் கொன்றதாக நம்பப்படுகிறது. 317 வாக்கில், நான்காம் அலெக்சாண்டர் என்று அழைக்கப்பட்ட ரோக்சானாவின் குழந்தை, பிலிப் அர்ஹிடேயஸின் மனைவி இரண்டாம் யூரிடிசால் செய்யப்பட்ட சூழ்ச்சிகளால் அரசனாகும் உரிமையை இழந்தான்.  பின்னர் ரோக்சனாவும் அவரது மகனும் மாசிடோனியாவில் அலெக்சாந்தரின் தாயார் ஒலிம்பியாசால் பாதுகாக்கப்பட்டனர். கிமு 316 இல் ஒலிம்பியாஸ் படுகொலை செய்யப்பட்டதைத் தொடர்ந்து, ரோக்ஸானா மற்றும் அலெக்சாண்டர் IV ஆம்பிபோலிஸ் கோட்டையில் கசாண்டர் சிறையில் அடைக்கப்பட்டார். கிமு 315 இல் மாசிடோனிய தளபதி ஆன்டிகோன்னாஸ் இவர்கள் சிறை வைக்கப்பட்டதைக் கண்டித்தார். கிமு 311 இல் ஆன்டிகோனசுக்கும் கசாண்டருக்கும் இடையே ஏற்பட்ட சமாதான உடன்படிக்கை நான்காம் அலெக்சாந்தரின் அரசாட்சியை உறுதிப்படுத்தியது. ஆனால் கசாண்டரே அவனது பாதுகாவலனாக இருந்தார். அதைத் தொடர்ந்து மாசிடோனியர்கள் அவரை விடுவிக்கக் கோரினர். இருப்பினும், அலெக்சாந்தரையும் ரோக்சானாவையும் கொல்லுமாறு கசாண்டர் கிளாசியாசுக்கு உத்தரவிட்டார். கி.மு. 310 வசந்த காலத்தில் இவர்கள் கொல்லப்பட்டதாகக் கருதப்படுகிறது, ஆனால் இவர்களின் மரணம் கோடை காலம் வரை மறைக்கப்பட்டது.

கொரவங்கள்
சிறுகோளான 317 ரோக்சானா என்ற பெயர் இவரது நினைவாக இடப்பட்டது.

மேற்கோள்கள்

உசாத்துணை

வெளி இணைப்புகள்

 
 Roxane  by Jona Lendering
 Wiki Classical Dictionary: Roxane, daughter of Oxyartes
 Roxana from Charles Smith's Dictionary of Greek and Roman Biography and Mythology (1867)

பண்டைய கிரேக்கம்
கிமு 340 பிறப்புகள்
கிமு 310 இறப்புகள்
பண்டைய கிரேக்க நபர்கள்
நிசாத் குமார்

நிசாத் குமார் (பிறப்பு: 3 அக்டோபர் 1999) இந்திய இணைஒலிம்பிக் உயரம் தாண்டுதல் விளையாட்டு வீரர். இவர் இணை ஒலிம்பிக் போட்டிகளில் முதன்முறையாக 2020 தோக்கியோவில் கலந்துகொண்டு T47 நிகழ்வில் வெள்ளிப் பதக்கம் வென்றுள்ளார்; இவர் தாண்டிய உயரம் 2.06 மீ ஆசிய சாதனையாக அமைந்தது. மேலும் 2024 ஆண்டு பாரிசில் நடந்த கோடைகால இணை ஒலிம்பிக் தனது வெள்ளிப் பதக்கத்தைத் தக்க வைத்துக் கொண்டார்.

வாழ்க்கை வரலாறு 
நிசாத் இமாச்சலப் பிரதேசத்தின் உனா நகரைச் சேர்ந்தவர். தனது எட்டாவது அகவையில் விபத்தொன்றில் வலது கையை இழந்தார். முன்னதாக 2021இல் கோவிடு பெருந்தொற்றால் பாதிக்கப்பட்டு நோயிலிருந்து மீண்டார்.லவ்லி புரொபசனல் பல்கலைக்கழகத்தில்உயர்கல்வி பயின்றார்.

விளையாட்டு வாழ்வு 
2009இல் நிசாத் குமார் இணை ஒலிம்பிக் போட்டிகளுக்கு தயாராகத் தொடங்கினார்.  நவம்பர் 2019இல் துபாயில் நடந்த உலக இணை தடகளப் போட்டிகளில் உயரம் தாண்டுதல் போட்டியில் T47 வகைப்பாட்டில் போட்டியிட்டு மூன்றாமிடத்தில் வெங்கலப் பதக்கம் வென்றார். இந்த வெற்றியானது 2020 கோடை இணை ஒலிம்பிக் போட்டிகளில் பங்கேற்கும் தகுதியை வழங்கியது.

2020 இணை ஒலிம்பிக் போட்டியில் தமது வெள்ளிப் பதக்கத்தை ஐக்கிய அமெரிக்காவின் டல்லசு வைசு என்ற வீரருடன் இணைந்து வென்றுள்ளார். இருவரும் ஒரே உயரமான 2.06 மீ தாண்டியுள்ளனர்.

இதனையும் காண்க
2020 டோக்கியோ பாரா ஒலிம்பிக்

மேற்கோள்கள் 

இணை ஒலிம்பிக் விளையாட்டு வீரர்கள்
1999 பிறப்புகள்
வாழும் நபர்கள்
இமாச்சலப் பிரதேச நபர்கள்
மாற்றுத்திறனாளிகள்
இந்திய ஒலிம்பிக் தடகள வீரர்கள்
இந்திய ஒலிம்பிக் வீரர்கள்
ஐன் துபாய்

ஐன் துபாய் (Arabic: عين دبي‎) என்பது ஐக்கிய அரபு எமிரேட்ஸின், துபாயில், துபாய் மெரினாவுக்கு அருகிலுள்ள ப்ளூவாட்டர்ஸ் தீவில் அமைந்துள்ள உலகின் மிகப்பெரிய மற்றும் உயரமான ஒரு பெரும் இராட்டினம் (சக்கரம்) ஆகும்.

அமைப்பு
ஐன் துபாயின் உயரம் 250 மீட்டர் (820 அடி), துபாய் கண் அல்லதுதுபாய் -1''' என்று பெயரிடப்பட்டடு பிப்ரவரி 2013 இல் அறிவிக்கப்பட்டது.) 
ஹூண்டாய் பொறியியல் கட்டுமான நிறுவனம் மற்றும் ஸ்டார்னெத் பொறியியல் நிறுவனமும் முதன்மை வடிவமைப்பு மற்றும் கட்டுமான ஒப்பந்ததாரர்களாக நியமிக்கப்பட்டனர்., கட்டுமானம் மே 2015 இல் தொடங்கியது, அக்டோபர் 20, 2020 க்கு எக்ஸ்போ 2020 உடன் இணைந்து திறப்பதற்க்கு இலக்கு நிர்ணயிக்கப்பட்டது. ஆனால் உலகளாவிய கோவிட்-19 பெருந்தொற்று காரணமாக தாமதமானது.

உயர சாதனை
இதன் (ஐன் துபாய்) பணிகள் நிறைவடையும் போது,  தற்போதைய உலகின் மிக உயரமான இராட்டினம் (சக்கரத்தை) விட 82.4 மீ (270 அடி) உயரமாக இருக்கும், தற்போதைய உலகின் மிக உயரமான இராட்டினம் (சக்கரம்) அமெரிக்காவின் லாஸ் வேகாஸில் மார்ச் 2014 இல் திறக்கப்பட்டது, இது 167.6 மீ (550 அடி) ஆகும்.

பயணிகள் எண்ணிக்கை
இந்த சக்கரத்தில் 48 பெட்டிகளில் தலா 10 பயணிகள் வரை ஒவ்வொரு பெட்டியிலும் ஏற்றிச் செல்ல முடியும், இதிலிருந்து துபாய் மெரினா மற்றும் பூர்ஜ் அல் அராப், பாம் ஜுமேரா மற்றும் புர்ஜ் கலிஃபா போன்ற இடங்களை பார்க்க முடியும்.,

மேற்கோள்கள் 

துபாய்
செயற்கைத் தீவுகள்
சியாம் (இசையமைப்பாளர்)

சியாம்,  சாமுவேல்,ஜோசப், ( Shyam) (பிறப்பு 19 மார்ச் 1937) என்று அழைக்கப்படுகிறார். இந்தியாவின் தமிழ்நாட்டைச் சேர்ந்த மலையாள இசையமைப்பாளர் ஆவார். 1970 களின் நடுப்பகுதியிலிருந்து 1980 களின் பிற்பகுதி வரை, சியாம் மலையாளத் திரையுலகில் இசையமைப்பாளராக, கிட்டத்தட்ட 200 படங்களுக்கு இசையமைத்தார். அக்காலத்தின் அனைத்து முக்கிய இயக்குநர்களுடனும் பணிபுரிந்த சியாம், ஜெயனின் பல வெற்றிப் படங்களுக்கும், மம்முட்டி மற்றும் மோகன்லாலின் ஆரம்ப படங்களுக்கும் இசையமைத்தார்.

தொழில் 
இசை மேதைகள் எம். எஸ். விஸ்வநாதன் மற்றும் சலில் சௌதுரி ஆகியோரின் கீழ் சியாம் பயிற்சி பெற்றார். அவர்கள் இருவரும் இவருக்கு 'ஷியாம்' என்று பெயர் மாற்றினர். இவர் வயலின் கலைஞராக பிரபல மலையாள இசையமைப்பாளர் ஜி.தேவராஜனுடன் பணியாற்றினார். 

1974 ஆம் ஆண்டு வெளியான மன்யஸ்ரீ விஸ்வாமித்திரன் திரைப்படத்தின் மூலம் மலையாளத் திரையுலகில் இசையமைப்பாளராக அறிமுகமானார்.

திரைப்படப் பட்டியல் 
 கருந்தேள் கண்ணாயிரம் (1972)
 மனிதரில் இத்தனை நிறங்களா! (1978)
 தேவதை (1979)
 பஞ்ச கல்யாணி (1979)
 ஸ்ரீ தேவி (1980)
 மற்றவை நேரில் (1981)
 கல் வடியும் பூக்கள் (1981)
 சலனம் (1981)
 புனித மலர் (1982)
 வா இந்தப் பக்கம் (1981)
 குப்பத்து பொண்ணு (1983)
 நன்றி மீண்டும் வருகா (1983)
 அந்தி மயக்கம் (1984)
 ஒரு புல்லாங்குழல் அடுப்பூதுகிறது (1984)
 குழந்தை யேசு (1984)
 விலங்கு மீன் (1987)
 விலங்கு
 ஜாதி பூக்கள் (1987)
 பூ மழை பொழியுது (1987) (பின்னணி இசை மட்டும்)
 ஊஞ்சல்
 நீ சிரித்தாள் நான் சிரிப்பேன்
 வேலைக்காரி விஜயா
 இனியவளே வா
 கண்ணீரில் எழுதாதே
 பாசம் ஒரு வேசம்
 குயிலே குயிலே
 அப்பா அம்மா (1974)
 அல்லி தர்பார் (1978)
 உணர்ச்சிகள் (1976)
 நான் நன்றி சொல்வேன்
 இது கதை அல்ல
 குங்கும கோலங்கள்
 அக்கரைக்கு வரீங்களா
 இதயம் பேசுகிறது
 காலடி ஓசை
 நலம் நலமறிய ஆவல்
 சந்தோஷ கனவுகள்
 அந்த வானம் சாட்சி

மேற்கோள்கள் 

1937 பிறப்புகள்
வாழும் நபர்கள்
தமிழ்த் திரைப்பட இசையமைப்பாளர்கள்
மலையாளத் திரைப்பட இசையமைப்பாளர்கள்
இந்திய வயலின் கலைஞர்கள்
அவனி லெகரா

{{Infobox sportsperson
| full_name = அவனி லெகரா 
| birth_date = 
| birth_place = ஜெய்ப்பூர், இராஜஸ்தான், இந்தியா 
| height = 5 அடி 3 அங்குலம்
| weight = 
| coach =சுமா சித்தார்த் சிரூர்  
| image =Avani Lekhara in 2022.jpg 
| caption = 
| country = 
| sport = குறி பார்த்துச் சுடுதல் 
| event =நின்றவாறு  10 மீ தொலைவில் உள்ள குறியை சுடுதல் SH1
| paralympics = 2020 கோடைக்கால இணை ஒலிம்பிக் விளையாட்டுக்கள்
| medaltemplates = 

}}அவனி லெகரா (Avani Lekhara) (பிறப்பு: 8 நவம்பர் 2001) இந்தியக் குறிபார்த்து சுடும் வீராங்கனை ஆவார். இவர் இராசத்தான் மாநிலத்தின் தலைநகரமான ஜெய்ப்பூரில் பிறந்தார். 2020 டோக்கியோ இணை ஒலிம்பிக் போட்டியிலும் 2024 பாரிசு இணை ஒலிம்பிக் போட்டி'''யிலும் மகளிர் பிரிவில் குறி பார்த்துச் சுடுதல் போட்டியில் தங்கப் பதக்கம் வென்றார்.மேலும் இவர் 3 செப்டம்பர் 2021 அன்று 50 மீட்டர் துப்பாக்கி சுடும் போட்டியின் SH1 பிரிவில் வெண்கலப் பதக்கம் வென்றார்.

இதனையும் காண்க
2020 கோடைக்கால இணை ஒலிம்பிக் விளையாட்டுக்கள்

மேற்கோள்கள்

2001 பிறப்புகள்
வாழும் நபர்கள்
இந்திய ஒலிம்பிக் வீரர்கள்
ஒலிம்பிக் போட்டியாளர்கள்
மாற்றுத்திறனாளிகள்
இந்திய ஒலிம்பிக் குறிவைத்து சுடுவோர்கள்
இணை ஒலிம்பிக் விளையாட்டு வீரர்கள்
ராஜஸ்தான் நபர்கள்
யோகேஷ் கதுனியா

யோகேஷ் கதுனியா (Yogesh Kathuniya) (பிறப்பு: 3 மார்ச் 1997) இணை ஒலிம்பிக் வீரர் ஆவார். இவர் 2020 டோக்கியோ இணை ஒலிம்பிக்கில் கலந்து கொன்டு  வட்டு எறிதலில் வெள்ளிப் பதக்கம் வென்றவர். 2024 ஆம் ஆண்டு பாரிசில் நடைபெற்ற கோடைக்கால இணை ஒலிம்பிக் போட்டிகளில் இந்தியாவின் சார்பில் விளையாட  தகுதி பெற்றார். எஃப்56 பிரிவில் 42.22 மீட்டர் தொலைவுக்கு வட்டு எறிந்து வெள்ளிப் பதக்கம் வென்றார்.

இதனையும் காண்க
2020 டோக்கியோ பாரா ஒலிம்பிக்

மேற்கோள்கள்

1997 பிறப்புகள்
வாழும் நபர்கள்
தில்லி நபர்கள்
ஒலிம்பிக் போட்டியாளர்கள்
மாற்றுத்திறனாளிகள்
இணை ஒலிம்பிக் விளையாட்டு வீரர்கள்
டெம்பரா ஓவியங்கள்

டெம்பரா  ( Tempera ), முட்டை டெம்பரா என்றும் அழைக்கப்படுவது ஒரு ஓவிய முறை ஆகும். இது வரையும் ஓவியத்தை  வேகமாக உலர்த்தும் ஓவிய வகையாகும். இது தண்ணீரில் கரையக்கூடிய வண்ண  நிறமிகளைக் கொண்டிருக்கும். பொதுவாக இதில் முட்டையின் மஞ்சள் கரு, வெள்ளைக் கரு போன்ற பசையுள்ள பொருள் கலக்கப்பட்டிருக்கும். முட்டைக் கருவைக் கலந்து வரையப்பட்ட  ஓவியங்கள் பொதுவாக  டெம்பெரா என குறிக்கப்படுகிறது. டெம்பெரா ஓவியங்கள் நீண்ட ஆயுள் கொண்டவை. கி.பி. முதல் நூற்றாண்டு கலத்திய இந்த ஓவிய உதாரணங்கள் இன்னும் உள்ளன. இது கி.பி. 1500 இல்  நெய்யோவியம் வந்தபிறகு அதன் முக்கியத்துவத்தை இழந்தது.

தமிழ்நாட்டில் டெம்பரா ஓவிய முறை நாயக்கர் காலத்தில் அறிமுகம் ஆனது. சுண்ணாம்பு கொண்டு வெள்ளையடிக்கபட்ட சுவரில் இயற்கை வண்ண நீர்கலவையை முட்டையின் வெள்ளைக் கரு போன்ற ஏதாவது ஊடகத்தில் குழைத்து அதைக்கொண்டு ஓவியங்கள் வரையப்பட்டன. இதில் செந்தூரம், மஞ்சள், கறுப்பு, சிவப்பு, நீலம் போன்ற அடிப்படை வண்ணங்களே இதில் நேரடியாக மிகுதியாக பயன்படுத்தப்பட்டன. இந்த ஓவியங்கள் கூடுதல் மினுமிடுப்போடு தென்படும். தமிழ்நாட்டில் மண்டபங்கள் அரண்மனைகள் போன்றவற்றில் வரைய முட்டைக் கரு பயன்படுத்தபட்டன. ஆனால் கோயில் போன்ற இடங்களில் வரைய முட்டை பயன்படுத்தப்படவில்லை. இவ்வகை ஓவியங்கள் தமிழ்நாட்டின் சுசீந்திரம் தாணுமாலயன் கோயில், பத்மநாபபுரம் அரண்மனை, திருவட்டாறு ஆதிகேசவப் பெருமாள் கோவில் போன்ற இடங்களில் வரையப்பட்டுள்ளன. குறிப்பாக  சுசீந்திரம் தாணுமாலயன் கோயிலின் ஏழுநிலை இராச கோபுரத்தின் உட்புற சுவர்களில் 156 அரிய ஓவியங்கள் உள்ளன.

குறிப்புகள்

கலைப் பொருட்கள்
சுந்தர் சிங் குர்ஜார்

சுந்தர் சிங் குர்ஜார் (Sundar Singh Gurjar) (பிறப்பு: 1 சனவரி 1996) இந்தியாவின் இராஜஸ்தான் மாநிலத்தின் கரௌலியில் பிறந்தார்.
ஈட்டி எறிதல், வட்டு எறிதல் மற்றும் குண்டு எறிதல் போட்டிகளில் பன்னாட்டு அளவிலும், 2020 டோக்கியோ  மாற்றுத் திறன் ஒலிம்பிக் அளவிலும் கலந்து கொண்டவர். இறுதியாக இவர் 30 ஆகஸ்ட்டு 2021 அன்று கலந்து கொண்ட 2020 டோக்கியோ பாரா-ஒலிம்பிக் போட்டிகளில் ஆடவர் F 46 பிரிவில் ஈட்டி எறிதல் போட்டியில் வெண்கலப் பதக்கம் வென்றவர். இதே போட்டியில் இந்திய வீரர் தேவேந்திர ஜஜாரியா வெள்ளிப் பதக்கம் வென்றார். 2024 ஆம் ஆண்டு பாரிசில் நடைபெற்ற கோடைக்கால இணை ஒலிம்பிக் விளையாட்டு போட்டிகளில் இந்தியாவின் சார்பில் போட்டியிட இவர் தகுதி பெற்றார். அங்கு ஈட்டி எறிதலில் எஃப்46 பிரிவில் 64.96 மீட்டர் தொலைவுக்கு ஈட்டி எறிந்து வெண்கலத்தை வென்றார்.

இதனையும் காண்க
2020 டோக்கியோ பாரா ஒலிம்பிக்

மேற்கோள்கள் 

1996 பிறப்புகள்
வாழும் நபர்கள்
ஒலிம்பிக் போட்டியாளர்கள்
மாற்றுத்திறனாளிகள்
ராஜஸ்தான் நபர்கள்
இணை ஒலிம்பிக் விளையாட்டு வீரர்கள்
சோமா மண்டல்

சோமா மண்டல் (Soma mandal) இந்திய உருக்கு ஆணையத்தின் மேனாள் தலைவர் (1 சனவரி 2021 - 30 ஏப்பிரல் 2023)  . ஸ்ரீமதி. சோமா மண்டல், இந்திய உருக்கு ஆலையின் முதல் பெண் செயல்பாட்டு இயக்குநர் மற்றும் முதல் பெண் தலைவராவார். இவர் மாநகராட்சியின் தலைமை நிர்வாகியாகவும் இருந்தார். இந்தப் பதவியில் இருந்து ஓய்வு பெற்ற பிறகு  பொது நிறுவனத் தேர்வு வாரியத்தின் உறுப்பினராக உள்ளார். தொழில்துறைக்கான இவரது பங்களிப்புகளுக்காக "எஃகு ராணி" என்று அழைக்கப்படும் இவர் 2022 மற்றும் 2023 ஆம் ஆண்டுகளில் போர்ப்ஸின் "உலகின் சக்திவாய்ந்த பெண்கள்" பட்டியலில் இடம்பெற்றார்.

ஆரம்பகால வாழ்க்கை 
இவர்  புவனேசுவரில் ஒரு வங்காள நடுத்தர குடும்பத்தில் பிறந்து வளர்ந்தார். இவரது தந்தை ஒரு விவசாய பொருளாதார நிபுணராவார். 1984 இல் ரூர்கேலாவின் தேசிய தொழில்நுட்ப நிறுவனத்தில் மின்பொறியியல் பயின்றார்.

தொழில் வாழ்க்கை 
இந்திய உருக்குத் துறையில் 35 ஆண்டுகளுக்கும் மேலான அனுபவம் உள்ளவராவர். இவர் NALCO இல் பட்டதாரிப் பொறியாளர் பயிற்சியாளராக தனது தொழில் வாழ்க்கையைத் தொடங்கினார் மற்றும் 2014 ஆம் ஆண்டில் NALCO இல் இயக்கனர் (வர்த்தகம்) பொறுப்பை ஏற்றார். இந்திய உருக்கு ஆலையில் 2017 மார்ச்சில் இயக்குனராக (வர்த்தக பிரிவு) சேர்ந்தார். திசம்பர், 2020 இல் பொதுத்துறை நிறுவனங்களின் தலைவராகப் பொறுப்பேற்றார். இவரது பதவிக்காலத்தில், 2022 ஆம் நிதி ஆண்டில், இந்திய உருக்கு ஆலை முதன்முறையாக ரூ. 1 லட்சம் கோடிக்கு மேல் விற்று இந்திய நிறுவனங்களின் மேட்டூக்குடிச் சங்கத்தில் இடம் பெற்றது.

பல்வேறு தொழில் மன்றங்களில் தனது பங்களிப்பிற்காக இவர் அலுமினியத் துறையில் பரவலாக அறியப்படுபவராவார். மார்ச்சு, 2021 இல், மத்திய அரசின் பொது நிறுவனங்களைப் பிரதிநிதித்துவப்படுத்தும் அமைப்பான பொது நிறுவனங்களின் நிலை மாநாட்டின் (ஸ்கோப்) தலைவராகத் தேர்ந்தெடுக்கப்பட்டார்.

2023 ஆம் ஆண்டில், ETPrime மகளிர் தலைமை விருதுகளில் இவர் 'ஆண்டின் சிறந்த தலைமை நிர்வாக அதிகாரி' விருதைப் பெற்றார்.

மேற்கோள்கள் 

வாழும் நபர்கள்
இந்தியப் பெண் தொழிலதிபர்கள்
செர் முகம்மது அப்பாஸ் ஸ்தானிக்சாய்

செர் முகம்மது அப்பாஸ் ஸ்தானிக்சாய் (Sher Mohammad Abbas Stanikzai), கத்தார் நாட்டின் தோகாவில் உள்ள தாலிபான்களின் அரசியல்  அலுவலகத்தின் நடப்புத் தலைவர் ஆவார்.

இளமை
பஷ்தூன் இனத்தின் பல உட்பிரிவுகளில் ஒன்றான ஸ்தானிக்சாய் உட்பிரிவில், ஆப்கானித்தானின் லோகார் மாகாணம், பராக்கி பராக் மாவட்டத்தில் பிறந்தவர் செர் முகம்மது அப்பாஸ். அரசியல் அறிவியல் பாடத்தில் முதுகலை படிப்பு முடித்த முகமது அப்பாஸ், இந்தியாவில் உள்ள இந்திய மிலிட்டேரி அகாதமியில் இராணுவக் கல்வி பயின்றார். இவர் 1979-1989களில் நடைபெற்ற ஆப்கான்-சோவியத் போரில் பங்கு கொண்டவர்.

தாலிபான்கள் ஆட்சியில் (1996-2001)
ஆப்கானித்தானை ஆண்ட தாலிபான்களின் அரசில் (1996–2001) செர் முகம்மது அப்பாஸ் ஸ்தானிக்சாய் வெளியுறவுத் துறை துணை அமைச்சராகவும், பின் நல்வாழ்வுத் துறை துணை அமைச்சராகவும்  இருந்தவர். ஆங்கில மொழிப் புலமைக் கொண்ட செர் முகம்மது அப்பாஸ் அடிக்கடி வெளிநாட்டு ஊடகங்களில் பேட்டி அளிப்பவராகவும், தாலிபான்களின் செய்தி தொடர்பாளர்களாகவும், மொழிபெயர்ப்பாளராகவும் பணியாற்றியவர்.

இவர் 1996-இல் தற்காலிக வெளியுறவுத் துறை அமைச்சராக, அமெரிக்க அதிபர் பில் கிளிண்டன் நிர்வாகத்தை சந்தித்து ஆப்கானித்தானத்துடன் அரசியல் ஆதரவை விரிவாக்க வலியுறுத்தியவர்.

2021ஆம் ஆண்டில் அரசியல்
2020 தோகா ஒப்பந்தப்படி அமெரிக்கா தனது துருப்புகளை 31 ஆகஸ்டு 2021 தேதிக்குள் ஆப்கானை விட்டு வெளியேற முடிவு செய்தது. அதன் பிறகு நாட்டில் தாலிபான்களின் புதிய அரசிற்கு ஆதரவு கோரும் வகையில் 18,19 சூலை 2021களில் இவர் சீனா சென்று சீன அரசு மற்றும் அரசியல்வாதிகளுடன் கலந்து பேசினார்.

தாலிபான் ஆட்சி (2021-)
செர் முகம்மது அப்பாஸ் ஸ்தானிக்சாய் 30 ஆகஸ்டு 2021 அன்று  ஆப்கானித்தான் தொலைக்காட்சி மற்றும் வானொலியில், தாலிபான்கள் அமெரிக்கா, நேட்டோ நாடுகள் மற்றும் இந்தியாவுடன் நட்புறவு கொள்வதாகவும், பாகிஸ்தான்-இந்தியா இடையேயான பனிப்போரில், ஆப்கானித்தானை பாகிஸ்தான் பயன்படுத்த அனுமதிக்க மாட்டோம் என்று கூறினார். மேலும் ஆப்கானில் சீக்கியர்கள் மற்றும் இந்துக்கள் பாதுகாப்புடன் வாழ அனுமதிக்கப்படுவார்கள், எனவே ஆப்கானை விட்டுச்சென்றவர்கள் மீண்டும் திரும்புங்கள் என்றும் கூறினார்.

கடந்த சில வாரங்களுக்கு முன் ஸ்டேனக்சாய் அளித்த பேட்டியில், ஆப்கனை பொறுத்தவரை இந்தியா ஒரு மிகவும் முக்கியமான நாடு. கலாசாரம், பொருளாதாரம், அரசியல் மற்றும் வர்த்தக உறவுகளை அந்த நாட்டுடன் முன்பை போலவே தொடர விரும்புகிறோம் என்றார். ஆப்கானில் சிக்கியுள்ள இந்தியர்களுக்கு உரிய பாதுகாப்பு அளிப்பது, அவர்கள் பத்திரமாக நாடு திரும்ப நடவடிக்கை எடுப்பது, ஆப்கானிஸ்தான் மண்ணில் இந்தியாவுக்கு எதிரான நடவடிக்கைகளோ, பயங்கரவாத செயல்களோ எந்த வகையிலும் நடைபெறக் கூடாது என இந்திய தூதர் குறிப்பிட்டதாகவும்,  இந்த விவகாரங்களுக்கு  நேர்மறையான  முறையில் தீர்வு காணப்படும் என தலீபான் பிரதிநிதி செர் முகம்மது அப்பாஸ் ஸ்தானிக்சாய் கூறினார்.

மேற்கோள்கள்

ஆப்கானித்தான் அரசியல்வாதிகள்
அரசு கலை மற்றும் அறிவியல் கல்லூரி, குரும்பலூர்

அரசு கலை அறிவியல் கல்லூரி, பெரம்பலூர். இந்தியாவின் தமிழ்நாட்டில், பெரம்பலூர் மாவட்டம், பெரம்பலூர் புறநகர் பகுதியான குரும்பலூரில் செயல்பட்டு வரும் தமிழக அரசின் கலை அறிவியல் கல்லூரியாகும். 2014ஆம் ஆண்டில் தொடங்கப்பட்ட இக்கல்லூரி தற்போது, திருச்சிராப்பள்ளி, பாரதிதாசன் பல்கலைக்கழகத்தின் கீழ் இணைவு பெற்று ஓர் அரசு கல்லூரியாகச் செயல்படுகிறது.

துறைகள்

இளங்கலை
 இளங்கலை தமிழ் (இலக்கியம்)
 இளங்கலை ஆங்கிலம் 
 இளங்கலை வரலாறு
 இளங்கலை சுற்றுலா மற்றும் பயண மேலாண்மை
 இளநிலை கணிதம்
 இளநிலை இயற்பியல்
 இளநிலை வேதியியல்
 இளநிலை நுண்ணுயிரியல்
 இளநிலை கணினி அறிவியல்
 இளங்கலை வியாபார நிர்வாகம்
 இளங்கலை வணிகவியல்
 இளங்கலை கணினி பயன்பாட்டியல்
 இளநிலை உயிரிதொழில்நுட்பவியல்
 இளங்கலை (B.S.W.) சமூகப் பணி

முதுகலை
 முதுகலை தமிழ்
 முதுகலை ஆங்கிலம்
 முதுகலை வணிகவியல்
 முதுகலை சமூகப் பணி

ஆராய்ச்சித் துறை
 தமிழ்
 ஆங்கிலம்
 கணிதம்
 உயிரி தொழில்நுட்பவியல்
 நுண்ணுயிரியல்
 மேலாண்மை கல்வி
 வணிகம்
 சமூகக் கல்வி

மேற்கோள்கள்

வெளியிணைப்புகள் 

பெரம்பலூர் மாவட்டத்திலுள்ள அரசினர் கலைக் கல்லூரிகள்
பாரதிதாசன் பல்கலைக்கழக இணைவுக்கல்லூரிகள்
மார்த்தா இச்பக்

மார்த்தா இச்பக் (Marta Shpak) ஓர் உக்ரைனைச் சேர்ந்த நாட்டுப்புற பாப் பாடகரும், பாடலாசிரியரும், நடிகையும், நடன இயக்குநரும், கலை நிகழ்ச்சிகளின் மேலாளரும் ஆவார். இவர் தனித்துவமான குரல் வளத்தையும், இசை திறமையையும் கொண்டவர். பல ஐரோப்பிய நாடுகளிலும், கனடாவிலும் உள்ள ஆயிரக்கணக்கான மக்களை இவர் தனது அழகான மற்றும் சக்திவாய்ந்த பாடலால் மகிழ்வித்தார். முதன்முதலில் ஐந்து வயதில் பாடத் தொடங்கினார். மேலும், ஐந்து இசைத் தொகுப்புகளையும் வெளியிட்டார். கனடாவின் யார்க் பல்கலைக்கழகத்தில் கலைகளில் முதுகலைப் பட்டமும் (நாடகம், செயல்திறன் ஆய்வுத் திட்டம்), தேசிய கலாச்சார  கலை நிர்வாக மேலாண்மை நிறுவனத்தில் (கியேவ், உக்ரைன்) நடனவியலிலும், மேலாண்மையிலும் முதுகலைப் பட்டமும் பெற்றார். உக்ரைனின் உள்துறை அமைச்சகம், இவரது பாடல்கள் மற்றும் நடனத்திற்கான அர்ப்பணிப்பை அங்கீகரிக்கும் வகையில் மாநிலத்தின்  உக்ரைனின் குடியரசுத் தலைவரால் 2009 ஆம் ஆண்டில் இவருக்கு உக்ரைனின் மரியாதைக்குரிய கலைஞர் என்ற கௌரவம் வழங்கப்பட்டது.

ஆரம்ப கால வாழ்க்கை 

மார்த்தா இச்பக் உக்ரைனின் பெரிகின்சுகு நகரில் பிறந்தார். இவரது குழந்தைப் பருவத்திலேயே இசையானது இவரது முக்கிய ஆர்வமாகவும் பொழுதுபோக்காகவும் இருந்தது. இவர் குழந்தைகள் கலைப் பள்ளியில் பயின்றார். "மாலெங்கி போய்கி"  என்ற நாட்டுப்புறக் குழுவுடன் சுற்றுப்பயணங்கள் செய்தார். இவரது தாயார் நடாலியா இசுபக், இவருக்கு இசைப் பாடங்களைக் கற்றுக் கொடுப்பதில் முக்கிய பங்கு வகித்தார். 5 வயதில், மார்த்தாவும் இவரது சகோதரி ஆன் என்பவரும், முதலில் அனைத்து உக்ரேனிய, சர்வதேச நாட்டுப்புற விழாக்களில் நிகழ்ச்சிகளை நடத்தி வெற்றிபெறத் தொடங்கினர்.

தொழில் 
இவர், உக்ரேனிய ராக்-இசைக்குழுவான "இசுகை" ( "S.K.Y" ) உடன் ஒரு இசைத் தொகுப்பை பதிவு செய்தார். மேலும்,  இசைக்குழுவின் முன்னணிக் கலைஞன் ஒலெக் சோப்சுக்குடன் இணைந்து பாடும் ஒரு இசை காணொலியையும் பதிவு செய்தார்.

இவர், உக்ரேனிய விழாக்களிலும், கனடாவில் நிதி திரட்டும் இசை நிகழ்வுகளிலும் தனது இசை நிகழ்ச்சிகளை நிகழ்த்துகிறார். இவர், தென்னி டிமார்ச்சி தென்னி டிமார்கி "சோலோடா" வுடன் உக்ரைனின் சுதந்திர தின 25வது ஆண்டு விழாவிற்கு அர்ப்பணிக்கப்பட்ட தனது புதிய பாடலைப் பதிவு செய்து வெளியிட்டார். பாடல் வரிகளை ரோமன் விராஸ்டியூக்கின் என்பவர் எழுதியிருந்தார். 

இவர் தெனி திமார்ச்சி என்பவருடன் சேர்ந்து முதல் இசை காணொலி ஒன்றை 2018 "கிறிஸ்துமஸ் தின"த்தன்று வெளியிட்டார் . பிரான்சிஸ் கோரல் மெல்லன், வோலோடிமிர் முசூர் ஆகியோரால் கனடா மற்றும் உக்ரைனில் படமாக்கப்பட்ட இந்தப் பாடல் கிறிஸ்துமஸ் மற்றும் புத்தாண்டு விடுமுறை காலங்களில் அனைவராலும் வரவேற்பைப் பெற்றது.   இவர், யார்க் பல்கலைக்கழகத்தில் தனது முதுகலை பட்டத்தைப் பெற்றார்.

2021இல் இசைப் பணிகள்

இவர்,  தனது முதல் ஆங்கில இசைத் தொகுப்புக்காக கனடிய இசைக்கலைஞர்களுடனும், திரைப்பட இயக்குனர்களுடன் பணிபுரிகிறார். அரசியல் மற்றும் சுற்றுச்சூழல் செயல்பாட்டின் கலாச்சாரத்தை அடிப்படையாகக் கொண்ட இவரது இசைப் பயணம் தொடர்கிறது; தொராண்டோவிலுள்ள இளம் மக்கள் அரங்கில் 2021 உலக குழந்தைகள், இளைஞர்கள் மற்றும் செயல்திறன் மாநாட்டில் தனது அறிவியல் ஆராய்ச்சி-உருவாக்கும் திட்டத்தை பிரதிநிதித்துவப்படுத்த தயாராகி வருகிறார்.  .

மேற்கோள்கள் 

வாழும் நபர்கள்
பெண் கலைஞர்கள்
பாப் இசைக் கலைஞர்கள்
சாரா ஆர்மர்

சாரா ஆர்மர் (Sarah Harmer) (பிறப்பு நவம்பர் 12, 1970) கனடாவைச்  சேர்ந்த ஓர் பாடகியும், பாடலாசிரியரும் சுற்றுச்சூழல் ஆர்வலரும் ஆவார்.

ஆரம்ப கால வாழ்க்கை 
ஒன்றாரியோவின் பர்லிங்டனில் பிறந்து வளர்ந்த ஆர்மர், தனது மூத்த சகோதரி தி டிராஜிகலி ஹிப் என்ற இசை நிகழ்ச்சிகளுக்கு அழைத்துச் செல்லத் தொடங்கியபோது, இளம் வயதிலேயே இசைக்கலைஞராக தன்னை வெளிப்படுத்தினார்.

தொழில் 
17 வயதில், தி சாடில்ட்ராம்ப்ஸ் என்ற தொராண்டோ இசைக்குழுவில் சேர இவர் அழைக்கப்பட்டார். மூன்று வருடங்களுக்கு, ஒன்ராறியோவின் கிங்ஸ்டனில் உள்ள ஒரு பொது ஆராய்ச்சி பல்கலைக்கழகமான குயின்ஸ் பல்கலைக்கழகத்தில் படிக்கும்போது இவர் நிகழ்ச்சிகளை வழங்க ஆரம்பித்தார்.

தி சாடில்ட்ராம்ப்சை விட்டு வெளியேறிய பிறகு, இவர் பல கிங்ஸ்டன், ஒன்ராறியோ இசைக்கலைஞர்களுடன் தனக்கென வீப்பிங் டைல் என்ற ஒரு இசைக்குழுவை உருவாக்கினார். இசைக்குழு தனது முதல் இசைத் தொகுப்பை 1994இல் வெளியிட்டது. அதன்பிறகு, இவர்கள் ஒரு பெரிய நிறுவனத்துடன் ஒப்பந்தம் செய்யப்பட்டனர். மேலும் இவர்களின் இசைத் தொகுப்பு 1995 இல் ஈபி என்ற பெயரில் மீண்டும் வெளியிடப்பட்டது. இசைக்குழு தொடர்ந்து பல வானொலி அலைவரிசைகளில் தங்கள் அடுத்தடுத்த இசை நிகழ்ச்சிகளை நடத்தியது.

1998ஆம் ஆண்டில், ஆர்மர் தனது தந்தைக்கு கிறிஸ்துமஸ் பரிசாக பாப் தரங்களின் தொகுப்பைப் பதிவு செய்தார். அதைக் கேட்ட பிறகு, இவருடைய நண்பர்களும் குடும்பத்தினரும் அதை ஒரு இசைத் தொகுப்பாக வெளியிடும்படி கேட்டுக்கொண்டனர். 1999இல் இவர் அதை சாங்ஸ் பார் கிளம் என்ற பெயரில் வெளியிட்டார். பின்னர், மற்றொரு இசைத் தொகுப்பில் பணி செய்யத் தொடங்கினார். 2000 ஆம் ஆண்டில், இவர் யூ வேர் ஹியர் என்ற இசைத் தொகுப்பை வெளியிட்டார்.  2001ஆம் ஆண்டில் இவர் தனது இசைத் தொகுப்பை பிரபலபடுத்த கனடா, அமெரிக்கா உள்ளிட்ட பல இடங்களுக்கு சுற்றுப்பயணம் செய்தார்.

செயற்பாடு 
2005ஆம் ஆண்டில், இவர் PERL (Protecting Escarpment Rural Land) (கிராம நிலத்தைப் பாதுகாத்தல்) என்ற நிறுவனத்தை நிறுவினார். இது நயாகரா அருகேயுள்ள நிலங்களை பாதுகாப்பதற்காக பிரச்சாரம் செய்தது. இந்த அமைப்பை ஆதரிப்பதற்காக, இவரும் இவருடைய இசைக்குழுவும் சுற்றுப்பயணத்தில் இறங்கினர். புரூஸ் பாதையில் நடைபயணம் மேற்கொண்டனர். மேலும், வழியிலுள்ள நகரங்களில் உள்ள திரையரங்குகளிலும், சமூக அரங்குகளிலும் இசை நிகழ்ச்சிகளை நடத்தினர். இந்த சுற்றுப்பயணம் ஆவணப்படமாக எஸ்கார்ப்மென்ட் புளூஸ் என்ற பெயரில் 2006இல் வெளியிடப்பட்டது. மேலும், இந்த பிரச்சாரத்தைப் பற்றி தி லாஸ்ட் ஸ்டாண்ட்: ஏ ஜர்னி த்ரூ ஏஞ்சியன்ட் கிளிஃப் பேஸ் ஃபாரஸ்ட் ஆஃப் நயாகரா எஸ்கார்ப்மென்ட் என்ற ஒரு புத்தகத்தையும் இவர் எழுதினார். அக்டோபர் 2012இல், இவரது நிறுவனம் வளர்ச்சிக்கு எதிரான நிலங்கள் ஆக்கிரமிப்பின் வழக்கை வென்றது.

கனடா புதிய ஜனநாயகக் கட்சியின் அரசியல்வாதியான மர்லின் சோர்லிக்கு ஆதரவாக நிகழ்ச்சிகளை வழங்கி அவருக்கு வாக்கு சேகரித்தார். ஒன்ராறியோ கிரீன் கட்சி தலைவரான எம்பிபி மைக் சிரைனருக்கு ஆதரவாகவும் இவர் நிகழ்ச்சிகளை வழங்கியுள்ளார்.

மார்ச் 24, 2018 அன்று, திரான்ஸ் மலை வழியாக குழாய் விரிவாக்கத்திற்கு எதிர்ப்புத் தெரிவித்து, கிண்டர் மோர்கனின் பர்னாபி முனையத்தில் ஆர்ப்பாட்டத்தில் கலந்து கொண்டார். பிப்ரவரி 2019இல், ஒன்ராறியோ அரசாங்கத்தின் முன்மொழியப்பட்ட சட்ட முன் வடிவு 66க்கு எதிராக கிங்ஸ்டன் நகர மன்ற கூட்டத்தில் பேசினார்.

மேற்கோள்கள்

வெளி இணைப்புகள் 

 www.sarahharmer.com

கனடிய சுற்றுச்சூழல் செயற்பாட்டாளர்கள்
வாழும் நபர்கள்
1970 பிறப்புகள்
பெண் கலைஞர்கள்
பாடகிகள்
சுமித்ரா தேவி (நடிகை)

சுமித்ரா தேவி (Sumitra Devi) () (நீலிமா சட்டோபாத்யாய்)  (22 சூலை 1923 - 28 ஆகத்து 1990) 1940களிலும், 1950களிலும் பாலிவுட், மேற்கு வங்காளத் திரைப்படங்களில் பணியாற்றியதற்காக அறியப்பட்ட ஓர் இந்திய நடிகையாவார். 1952ஆம் ஆண்டு தாதா குஞ்சால் இயக்கிய மம்தா என்ற இந்திப் படத்தில் நடித்ததற்காக இவர் மிகவும் நினைவு கூறப் படுகிறார்.  இவர் இரண்டு முறை வங்காளத் திரைப்பட பத்திரிகையாளர் சங்கத்தின் சிறந்த நடிகைக்கான விருதைப் பெற்றார். இவர் தனது காலத்தின் நேர்த்தியான அழகிகளில் ஒருவராக இருந்தார். மேலும், பிரதீப் குமார், உத்தம்குமார் போன்ற சக கலைஞர்களால் இவரது காலத்தின் மிக அழகான பெண்ணாக கருதப்பட்டார்.

சுடசரிதை 
சுமித்ரா தேவி, மேற்கு வங்காளத்தின் பிர்பூம் மாவட்டத்திலுள்ளா சியுரி என்ற இடத்தில் என்ற ஒரு பணக்கார பிராமணக் குடும்பத்தில் வழக்கறிஞரான முரளி சட்டோபாத்யாய் என்பவருக்கு மகளாக பிறந்தார். தனது இளம் வயதில், மூத்த நடிகை கனன் தேவியின் அழகால் பெரிதும் ஈர்க்கப்பட்டு ஓர் நடிகையாக ஆசைப்பட்டார்.

தொழில் 
1943ஆம் ஆண்டில் இவர் நியூ தியேட்டர்ஸ் என்ற படத் தயாரிப்பு அலுவலகத்தில் ஒரு பட வாய்ப்புக்காக அவழைக்கப்பட்டார். ஹேம்சந்தர் சந்தரின் மேரி பஹென் (1944) என்ற படத்தில் கே.எல். சைகலுக்கு இணையாக நடித்தார். இந்த படத்தின் தயாரிப்பின் போது அபூர்பா மித்ராவின் சந்தி என்ற வங்காளத் திரைப்படத்தில் (1944) இவர் கதாநாயகியாக நடித்தார். இந்த படம் மகத்தான வெற்றியை பெற்றது . மேலும், 1945இல் வங்காளத் திரைப்பட பத்திரிகையாளர் சங்கத்தின் சிறந்த நடிகைக்கான விருதையும் பெற்றது. 1940களின் பிற்பகுதியில் இவர் பாலிவுட்டின் முன்னணி நடிகையாக வசியத்நாமா (1945), பாய் தூஜ் (1947), ஊஞ்ச் நீச் (1948) , விஜய் யாத்ரா (1948) போன்ற படங்களில் நடித்தார். குஞ்சாலின் மம்தா (1952) படத்தில் ஒற்றை தாயாக நடித்ததற்காக இவர் பாராட்டப்பட்டார். தீவானா (1952), குங்க்ரூ (1952), மயூர்பங்க் (1954), சோர் பஜார் (1954), ஜக்தே ரஹோ (1956) போன்ற படங்களில் நடித்ததற்காகவும் இவர் மேலும் பாராட்டப்பட்டார்.

அபிஜாக் (1947), பதேர் தேவி (1947), பிரதீபாத் (1948), ஜாய்ஜத்ரா (1948), சுவாமி (1949), தேவி சவுத்ராணி (1949), சமர் (1950), தஸ்யு மோகன் (1955) போன்ற மேற்கு வங்காளத் திரைப்படங்களில் தனது வாழ்க்கையைத் தொடர்ந்தார். கார்த்திக் சட்டோபாத்யாயின் சாஹேப் பீபி கோலம் என்ற படத்தில் (1956) ஒரு நில உரிமையாளரின் மது அடிமையான அழகிய மனைவியாக இவர் சித்தரிக்கப்பட்டார். இது பிமல் மித்ரா என்பவர் எழுதி அதே பெயரில் வெளியான உன்னதமான புதினத்தின் தழுவலாகும். ஐம்பதுகளின் பிற்பகுதியில் , சீனாவில் நடந்த ஆசியத் திரைப்பட விழாவிற்கு இந்தியாவிலிருந்து ஒரு பிரதிநிதியாக அழைக்கப்பட்டார்.

குடும்பம் 
இவரது சகோதரரின் பெயர் ரணஜித் சட்டோபாத்யாய். இவர், பீகாரின் முசாபர்பூரில் வளர்க்கப்பட்டார். அப்போது ஏற்பட்ட ஒரு பெரிய பூகம்பம் காரணமாக முசாபர்பூரில் உள்ள இவர்களது வீடும் நிலமும் சேதமடைந்த பின்னர் இவரது குடும்பம் கொல்கத்தாவுக்கு இடம் பெயர்ந்தது.

திருமணம் 
சுமித்ரா தேவி, 21 அக்டோபர் 1946 இல் நடிகர் தேவி முகர்ஜியை மணந்தார். 1 திசம்பர் 1947 இல், இவர்களுக்கு புல்புல் என்ற மகன் பிறந்தார். இவரது கணவர்  முகர்ஜி 11 டிசம்பர் 1947 அன்று காலமானார்.

மேற்கோள்கள்

வெளி இணைப்புகள்

Sumitra Devi on Facebook

20 ஆம் நூற்றாண்டின் இந்திய நடிகைகள்
வங்காளத் திரைப்பட நடிகைகள்
இந்தித் திரைப்பட நடிகைகள்
1990 இறப்புகள்
1923 பிறப்புகள்
இரீது கரித்தல்

முனைவர். இரீது கரித்தல் சிறீவத்சவா (Ritu Karidhal Srivastava) இந்திய விண்வெளி ஆய்வு மையத்தில் (இஸ்ரோ) பணிபுரியும் ஒரு இந்திய அறிவியலாளர் ஆவார். இவர் இந்தியாவின் செவ்வாய் சுற்றுகலன் திட்டத்தின் துணை செயல்பாட்டு இயக்குநராக இருந்தார். இவர் இந்தியாவின் "இராக்கெட் பெண்" என்று குறிப்பிடப்படுகிறார். இவர், இலக்னோவில் பிறந்து வளர்ந்த ஓர் வான்வெளிப் பொறியியல் ஆவார்.

ஆரம்பகால வாழ்க்கையும், குடும்பமும் 
கரித்தல், உத்தரபிரதேசத்தில் இலக்னோவில் ஒரு நடுத்தர குடும்பத்தில் பிறந்து வளர்ந்தார்.  இவரது குடும்பம் கல்விக்கு அதிக முக்கியத்துவம் கொடுத்தது. இவருக்கு இரண்டு சகோதரர்களும் இரண்டு சகோதரிகளும் உள்ளனர். இவர் தான் வாழ்வில் வெற்றிபெற வளங்களின் பற்றாக்குறையாலும், பயிற்சி நிறுவனங்களில் பயிற்சிகள் கிடைக்காததும் சுய உந்துதலை மட்டுமே நம்பியிருந்தார். ஒரு குழந்தையாக, இவருடைய ஆர்வம் விண்வெளி அறிவியலில் இருப்பதாக அறிந்து கொண்டார். இரவு வானத்தை மணிக்கணக்கில் பார்த்து, விண்வெளியைப் பற்றி யோசித்தவர், சந்திரனைப் பற்றி ஆச்சரியப்பட்டு, அது எப்படி அதன் வடிவத்தையும் அளவையும் மாற்றுகிறது என வியந்து நட்சத்திரங்களைப் பற்றி படித்தார். மேலும், இருண்ட இடத்தின் பின்னால் என்ன இருக்கிறது என்பதை அறிய விரும்பினார். தனது பதின்ம வயதில், விண்வெளி தொடர்பாக வெளியான எந்த ஒரு செய்தி வந்தாலும் அந்தச் செய்தித்தாள் துண்டுகளை சேகரிக்கத் தொடங்கினார். மேலும், இந்திய விண்வெளி ஆய்வு மையத்தையும், நாசாவின் செயல்பாடுகளையும் கண்காணித்தார்.

இவர், இலக்னோ பல்கலைக்கழகத்தில் இயற்பியலில் இளம் அறிவியல் பட்டத்தையும், முதுநிலை அறிவியல் பட்டத்தையும் பெற்றார். மேலும், இலக்னோ பல்கலைக்கழகத்தில் இயற்பியல் துறையில் முனைவர் பட்டப்படிப்பில் சேர்ந்தார். பின்னர் அதே துறையில் கற்பித்தார். இலக்னோ பல்கலைக்கழகத்தில் ஆறு மாதங்கள் ஆராய்ச்சி அறிஞராக இருந்தார். வான்வெளிப் பொறியியலில் முதுநிலைப் படிப்புக்காக பெங்களூரில் உள்ள இந்திய அறிவியல் நிறுவனத்தில் சேர்ந்தார்.

2019 ஆம் ஆண்டு வருடாந்திர மாநாட்டின் போது இலக்னோ பல்கலைக்கழகத்தால் இவருக்கு மதிப்புறு முனைவர் பட்டம் வழங்கப்பட்டது.

தொழில் 
1997 முதல் இந்திய விண்வெளி ஆய்வு மையத்தின், செவ்வாய் சுற்றுகலன் திட்ட வளர்ச்சியில் இவர் முக்கியப் பங்காற்றினார். இந்தப் பணியின் துணை செயல்பாட்டு இயக்குநராகவும் இருந்தார்.

செவ்வாய் சுற்றுகலன் திட்டமானது இந்திய விண்வெளி ஆய்வு மையத்தி மிகப்பெரிய சாதனைகளில் ஒன்றாகும். செவ்வாய் கிரகத்தை அடைந்த உலகின் நான்காவது நாடாக இந்தியா உருவெடுத்தது. இது 18 மாத காலத்தில் செய்யப்பட்டது. மேலும், மிகக் குறைந்த செலவில்- 450 கோடி ரூபாய் மட்டுமே- செலவளிக்கப்பட்டது.

இவர் சந்திரயான்-2 திட்டப் பணியின் இயக்குநராக மேற்பார்வையிட்டார். 

ஐக்கிய இராச்சியம் 2021இல் ஜி7 நாடுகளின் தலைமைப் பொறுப்பேற்றபோது, அந்நாட்டின் பெண்கள் மற்றும் சமத்துவ அமைச்சரான இலிஸ் திரசால் என்பவரால் புதிதாக உருவாக்கப்பட்ட பாலின சமத்துவ ஆலோசனை அமைப்புக்கு சாரா சாண்ட்ஸ் என்பவர் தலைமையில் நியமிக்கப்பட்டார்.

அங்கீகாரம் 
கரித்தல், 2007 இல் அப்போதைய இந்தியக் குடியரசுத் தலைவராக இருந்த ஆ. ப. ஜெ. அப்துல் கலாம் அவர்களிடமிருந்து இந்திய விண்வெளி ஆய்வு மைய இளம் விஞ்ஞானி விருதைப் பெற்றார்.

செவ்வாய் கிரக சுற்றுப்பயணத்தின் வெற்றியை விவரிக்கும் TED மற்றும் TEDx நிகழ்வுகளையும் கரித்தல் வழங்கியுள்ளார்.

இவருக்கு இலக்னோ பல்கலைக் கழகம் கௌரவ முனைவர் பட்டம் வழங்கியது. ஆளுநர் ஆனந்திபென் படேல் இதனை வழங்கினார்.

மேற்கோள்கள் 

இந்திய விண்வெளித் திட்டங்கள்
1975 பிறப்புகள்
பெண் கோள் அறிவியலாளர்கள்
உத்தரப் பிரதேசப் பெண் அறிவியலாளர்கள்
வாழும் நபர்கள்
அலிடா (ஆமை)

அடெலிடா (Adelita) என்பது வட பசிபிக் பெருங்கடலில்   கடலடித்தளத்தில்  முதன்முதலில் கண்காணிக்கப்பட்ட ஒரு கடலாமையின் பெயர் ஆகும். ஒரு ஆராய்ச்சித் திட்டத்திற்காக 1996 ஆம் ஆண்டு  ஜே. நிக்கோல்சால்    அலிடா என்று பெயர் சூட்டப்பட்ட பெண் பெருந்தலைக் கடலாமை  மீது ஒரு உயிரின கண்காணிப்புக் கருவி  பொருத்தப்பட்டது. 

அடெலிடா பேராமை கண்காணிப்பு திட்டமானது பசுபிக் கடற்பகுதியில் கடலாமைகளின் இடம்பெயர்வுக்கான முதல் சான்றை அளித்தது. கண்காணிப்புக் கருவி பொருத்தப்பட்டு கடலில் நீந்திச்சென்ற முதல் விலங்கு அலிடா ஆகும்.  

இந்த அலிடா ஆமையானது ஆய்வுக்காக மெக்சிகோ நாட்டின் பஜகலிபோர்னியோ கடல் பகுதியில் விடுவிக்கப்பட்டது. அங்கிருந்து அது  9,000 மைல் தூரம் பயணம் மேற்கொண்டதை  பிபிஎஸ் இயற்கை ஆவணப்படததின் வாயேஜ் ஆஃப் தி லோன்லி டர்ட்டில் இடம்பெற்றது.  இந்த  பயணத்தில்  இந்த ஆமை தான் பிறந்த யப்பானுக்ககே முட்டையிடுவதற்காக திரும்பி வந்ததை ஆவணப்படம் பின்தொடர்ந்து வந்து காட்டியது.

மேலும் காண்க 
 பெருந்தலைக் கடலாமை
 காந்தவிசையேற்புத்திறன்

மேற்கோள்கள்

வெளி இணைப்புகள் 
 அசல் வலைத்தளம்
 கண்காணிப்பு பக்கம்
 நிக்கோலின் வலைப்பதிவு
 
 

ஆமைகள்
சிங்கப்பிடறி சொறி மீன்

சிங்கப்பிடறி சொறிமீன் ( Lion's mane jellyfish ), இராட்சத சொறிமீன், ஆர்க்டிக் சிவப்பு சொறிமீன்  சிகை சொறிமீன்  என்றும் அழைக்கப்படுவது சொறி மீன்களில் மிகப் பெரிய உயிரினங்களில் ஒன்றாகும். இவை  ஆர்க்டிக், வடக்கு அத்லாந்திக் மற்றும் வடக்கு பசிபிக் பெருங்கடல்களின் குளிர்ந்த கடற் பகுதியில் மட்டுமே உள்ளன. இவை ஆங்கிலக் கால்வாய், ஐரியக் கடல், வடகடல், மேற்கு எசுக்காண்டினாவியாவுக்கு  தெற்கே கட்டேகட் மற்றும் ஒரிசவுண்ட் ஆகியவற்றிலும் பொதுவாக காணப்படுகின்றன. இவை  பால்டிக் கடலின் தென்மேற்குப் பகுதிக்கும் செல்லலக்கூடியவை (குறைந்த உப்புத்தன்மை காரணமாக இனப்பெருக்கம் செய்ய முடியாது). இதேபோன்ற சொறிமீன்கள்  ஆத்திரேலியா மற்றும் நியூசிலாந்துக்கு அருகிலுள்ள கடல்களில் வசிப்பதாக அறியப்படுகிறது. இவை ஒரே இனமாக இருக்கலாம். சிங்கப்பிடறி மீன்களில் இதுவரை பதிவு செய்யப்பட்ட மிகப்பெரிய மாதிரியானது 1870 இல் மாசசூசெட்ஸ் கடற்கரையில் அளவிடப்பட்டது அதில்  விட்டம் கொண்ட உடலும்  நீளம் கொண்ட உணர்நீட்சிகளையும் கொண்டதாக இருந்தது. சிங்கப்பிடறி சொறி மீன்கள் 42 ° N அட்சரேகைக்கு கீழே அமெரிக்காவின் கிழக்கு கடற்கரையின் பெரிய விரிகுடாவில் சில காலமாக காணப்படுகின்றன.

சிங்கப்பிடறி சொறி மீனானது  கடல் உயிரினங்கள் மற்றும் சிறிய சொறிமீன்கள் போன்ற இரையைப் பிடிக்கவும், இழுக்கவும், சாப்பிடவும் அதன் உணர்நீட்சிகளைப் பயன்படுத்துகிறது.

குறிப்புகள் 

கடல்வாழ் உயிரினங்கள்